**สัญญาค้ำประกัน**

สัญญาค้ำประกันฉบับนี้ ทำขึ้นที่ บริษัท .................................. จำกัด (มหาชน) สำนักงานใหญ่ ตั้งอยู่เลขที่.................

ซอย............ถนน..............แขวง/ตำบล.............เขต/อำเภอ..............เมื่อวันที่.....................เพื่อเป็นหลักฐานว่าผู้มีนามดังต่อไปนี้

ชื่อ ที่อยู่

ซึ่งต่อไปในสัญญาเรียกว่า “ผู้ค้ำประกัน” ได้ตกลงทำสัญญาค้ำประกันฉบับนี้ไว้ให้แก่ บริษัท................. จำกัด (มหาชน)

ซึ่งต่อไปในสัญญา เรียกว่า “เจ้าของ” เพื่อเป็นหลักฐานดังนี้

 ข้อ 1. ผู้ค้ำประกันตกลงค้ำประกันการชำระหนี้ และปฏิบัติตามสัญญาเช่าซื้อของ

ซึ่งต่อไปในสัญญา เรียกว่า “ผู้เช่า” ซึ่งได้เช่าซื้อรถ

ยี่ห้อ รุ่น หมายเลขเครื่องยนต์

หมายเลขตัวถัง หมายเลขทะเบียน จากเจ้าของ ซึ่งต่อไปในสัญญาเรียกว่า “รถ” ตามสัญญาเช่าซื้อเลขที่ ฉบับลงวันที่ ซึ่งต่อไป ในสัญญาเรียกว่า “สัญญาเช่าซื้อ” และผู้ค้ำประกันตกลงค้ำประกันจนกว่าผู้เช่าจะชำระหนี้และปฏิบัติตามสัญญาดังกล่าวครบถ้วนแล้วทุกประการ ทั้งนี้ภายในวงเงินค้ำประกัน...................................................................บาท(.....................................................................)

 ข้อ 2. หากผู้เช่าผิดนัดไม่ชำระค่าเช่าซื้อ และหรือเงินจำนวนอื่นใดที่ต้องชำระตามสัญญาเช่าซื้อภายในกำหนดไม่ว่าด้วยเหตุใด หรือผิดสัญญาเช่าซื้อไม่ว่าทั้งหมดหรือแต่เพียงบางส่วน ซึ่งเป็นเหตุให้เจ้าของได้รับความเสียหาย หรือรถที่เช่าซื้อเกิดความเสียหาย สูญหายถูกยึด ถูกอายัดหรือถูกริบ ไม่ว่าด้วยเหตุใด ผู้ค้ำประกันยินยอมรับผิดในการที่จะชำระหนี้ของผู้เช่าให้แก่เจ้าของทันทีจนครบถ้วน

 กรณีที่ผู้เช่า เสียชีวิต หรือตกเป็นคนไร้ความสามารถ หรือเสมือนไร้ความสามารถ (ไม่ว่าศาลจะได้มีคำสั่งแล้วหรือไม่ก็ตาม) หรือเป็นคนสาบสูญหรือเป็นผู้ไม่อยู่ (ไม่ว่าจะมีผู้จัดการทรัพย์สินหรือไม่ก็ตาม) ผู้ค้ำประกันตกลงยินยอมรับผิดชดใช้หนี้และค่าเสียหายทั้งหมดที่ผู้เช่าต้องชำระให้แก่เจ้าของ

 ข้อ 3. สัญญาค้ำประกันฉบับนี้เป็นการค้ำประกันต่อเนื่องภายในขอบเขตตามที่ระบุในสัญญานี้ สำหรับหนี้แต่ละอย่างและทุกๆอย่างของผู้เช่า และการค้ำประกันนี้ผู้ค้ำประกันจะไม่เพิกถอนหรือทำให้เสื่อมประโยชน์ หรือถือว่าได้ปฏิบัติข้อผูกพันเสร็จสิ้นแล้ว ทั้งนี้จนกว่าหนี้แต่ละอย่างและทุกอย่างของผู้เช่าที่มีต่อเจ้าของจะได้ชำระครบถ้วนแล้ว สัญญาค้ำประกันนี้ให้มีผลบังคับต่อไปอย่างเต็มที่และใช้บังคับได้กับหนี้ของผู้เช่าที่มีต่อเจ้าของตามที่ระบุไว้ข้างต้น แม้ว่าจะมีการเปลี่ยนแปลงในสภาพแห่งลักษณะแห่งกิจการของผู้ค้ำประกัน ของเจ้าของ หรือของผู้เช่า และแม้ว่าผู้เช่าจะเป็นผู้มีหนี้สินล้นพ้นตัว ถูกพิทักษ์ทรัพย์ ขอชำระบัญชี ขอฟื้นฟูกิจการ หรือตกเป็นผู้ล้มละลาย ก็จะไม่มีผลเปลี่ยนแปลงหรือกระทบกระเทือนต่อความผูกพันของผู้ค้ำประกันที่มีต่อเจ้าของ ตามสัญญาค้ำประกันฉบับนี้แต่ประการใดทั้งสิ้น

 ข้อ 4. ผู้ค้ำประกันยอมสละสิทธิ์ในการยกอายุความใดๆในหนี้ระหว่างเจ้าของกับผู้เช่าต่อสู้กับเจ้าของ แม้ว่าอายุความเดิมนั้นจะขาดอายุความแล้วก็ตาม

ข้อ 5. สัญญาฉบับนี้ ให้มีผลผูกพันถึงบรรดาทายาทผู้รับโอนสิทธิ์ หรือผู้จัดการมรดกของผู้ค้ำประกันด้วย

ข้อ 6. การค้ำประกันนี้ย่อมผูกพันผู้ค้ำประกันอย่างสมบูรณ์ แม้ถึงหากจะบังเกิดข้ออ้างอื่น หรือปรากฏว่าผู้เช่ามีความบกพร่องเรื่องความสามารถ หรือเป็นคนไร้ความสามารถ หรือผู้เช่าเข้าทำสัญญาเช่าซื้อด้วยความสำคัญผิด หรือด้วยเหตุอื่นใดอาจเป็นผลทำให้สัญญาเช่าซื้อนั้นตกเป็นโมฆะกรรม หรือเป็นโมฆียกรรม หากในขณะที่ทำสัญญาค้ำประกัน ผู้ค้ำประกันได้รู้ถึงเหตุต่างๆ ดังกล่าวข้างต้นแล้ว

ข้อ 7. ผู้ค้ำประกันจะไม่หลุดพ้นจากความรับผิดเพราะเหตุที่เจ้าของกระทำการใดๆจนอาจเป็นเหตุให้ผู้ค้ำประกันๆไม่อาจเข้ารับช่วงสิทธิ์ได้ทั้งหมด หรือแต่บางส่วนของทรัพย์สิน หรือหลักประกันใดๆ อันได้ให้หรืออาจได้ให้ไว้แก่เจ้าของแต่ก่อนหรือในขณะทำสัญญาค้ำประกันนี้

ข้อ 8. ผู้ค้ำประกันตกลงยินยอมจะไม่ยกข้อต่อสู้ของผู้เช่ามาต่อสู้กับเจ้าของไม่ว่ากรณีใดๆทั้งสิ้น

ข้อ 9. หากบุคคลภายนอกทำสัญญาค้ำประกันเพิ่มเติมแก่เจ้าของ เพื่อค้ำประกันความเสียหาย หรือหนี้ของผู้เช่าตามสัญญาเช่าซื้อให้ถือว่าการค้ำประกันเพิ่มเติมเหล่านี้เป็นอิสระ และต่างหากจากความรับผิดตามสัญญาค้ำประกันฉบับนี้ และมิให้เสียหายต่อสิทธิใดๆ ที่เจ้าของมีอยู่ตามสัญญาค้ำประกันฉบับนี้ โดยเจ้าของสามารถเรียกร้องให้ผู้เช่า หรือผู้ค้ำประกัน หรือบุคคลภายนอกเช่นว่านั้นรายใดรายหนึ่ง หรือทั้งหมดชำระหนี้ทั้งหมดให้แก่เจ้าของ

ข้อ 10. กรณีที่ผู้ค้ำประกันย้ายที่อยู่ไปจากที่อยู่ซึ่งระบุไว้ในสัญญานี้ ผู้ค้ำประกัน ตกลงจะแจ้งให้เจ้าของทราบเป็นลายลักษณ์อักษรภายใน 7 วัน นับแต่วันที่ผู้ค้ำประกันย้ายที่อยู่ มิฉะนั้นให้ถือว่าบรรดาคำบอกกล่าว หนังสือทวงถาม หรือการติดต่ออื่นใดที่เจ้าของมีไปถึงผู้ค้ำประกันตามที่ระบุไว้ในสัญญานี้ เป็นการถูกต้องและเป็นการส่งโดยชอบด้วยกฎหมายแล้ว

ข้อ 11. กรณีส่วนหนึ่งส่วนใดของสัญญานี้ตกเป็นโมฆะ หรือใช้บังคับไม่ได้ตามกฎหมายไม่ว่าด้วยเหตุใดๆให้ส่วนที่เหลือของสัญญายังคงมีผลใช้บังคับได้โดยสมบูรณ์ตามกฎหมาย

ข้อ 12. คำบอกกล่าว หรือหนังสือติดต่อทั้งปวงที่จะมีไปยังผู้ค้ำประกัน ให้ส่งไปยังที่อยู่ของผู้ค้ำประกันตามที่ระบุไว้ในสัญญานี้โดยทางไปรษณีย์ และให้ถือว่าเป็นการส่งให้แก่ผู้ค้ำประกันแล้ว

ผู้ค้ำประกันได้อ่านและเข้าใจข้อความในสัญญานี้แล้ว เห็นว่าถูกต้องตรงตามเจตนาที่ได้ตกลงกันไว้ทุกประการ จึงได้ลงลายมือชื่อไว้เป็นสำคัญต่อหน้าพยานข้างท้ายนี้ ณ วันเดือนปีที่ระบุข้างต้น

ลงชื่อ ผู้ค้ำประกัน

( )

ข้าพเจ้า คู่สมรสของผู้ค้ำประกันขอให้ความยินยอมในการทำสัญญาค้ำประกันฉบับนี้

ลงชื่อ คู่สมรส / ผู้ให้ความยินยอม

 ( )

ลงชื่อ พยาน

 ( )

ลงชื่อ พยาน

 ( )